ทหารไทย กลับจากฝึกที่ฮาวาย ติด “โควิด” เพิ่ม 2 ราย ดันยอดป่วยสะสม 3,297 คน เสียชีวิตคงที่
"ศบค." เผยทหารไทย กลับจากฝึกที่ฮาวาย ติดเชื้อ "โควิด" เพิ่ม 2 ราย ดันยอดป่วยสะสม 3,297 คน เสียชีวิตคงที่
"ศบค." เผยทหารไทย กลับจากฝึกที่ฮาวาย ติดเชื้อ "โควิด" เพิ่ม 2 ราย ดันยอดป่วยสะสม 3,297 คน เสียชีวิตคงที่
28 ก.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 28 ก.ค.63
โดยระบุว่า ประเทศไทยพบผู้ติดเชื้อโควิด-19 รายใหม่เพิ่ม 2 ราย เป็นผู้ที่เดินทางกลับจากประเทศสหรัฐอเมริกา และเข้าพักยังสถานที่เฝ้าระวังที่รัฐจัดให้ หรือ State Quarantine ทำให้จำนวนผู้ป่วยสะสมยืนยัน เพิ่มขึ้นเป็น 3,297 ราย รักษาหายแล้ว 3,111 ราย ยังรักษาอยู่ 128 ราย ไม่มีผู้สียชีวิต ยอดเสียชีวิตรวม คงที่ 58
สำหรับผู้ติดเชื้อโควิด-19 ทั้ง 2 ราย เป็นทหารไทย อายุ 22 และ 25 ปี กลับจากฝึกที่ฐานทัพฮาวาย ถึงไทยวันที่ 22 ก.ค. เข้าพัก State Quarantine ที่ จ.ชลบุรี 26 ก.ค. ผลตรวตพบเชื้อ และเข้ารับการรักษาที่โรงพยาบาลในกรุงเทพมหานคร